
Text rozhodnutia
Súd: Krajský súd Bratislava Spisová značka: 4K/1/1999 Identifikačné číslo súdneho spisu: 1099899882 Dátum vydania rozhodnutia: 10. 10. 2011 Meno a priezvisko sudcu, VSÚ: JUDr. Lýdia Noskovičová ECLI: ECLI:SK:KSBA:2011:1099899882.1 Uznesenie Krajský súd v Bratislave v konkurznej veci úpadcu: L. B. - J., bytom L. č. XXX, miesto podnikania: W. XXX, XXX XX I., I.: XX XXX XXX, právne zastúpený: J. kancelária T.. R. Q., s.r.o., U. XX, XXX XX A., I.: XX XXX XXX, zastúpená: T.. R. Q., advokát - konateľ, s ustanovenou správkyňou konkurznej podstaty T.. R. F., advokátkou, so sídlom R. F. XXB, XXX XX A., o návrhu na zrušenie konkurzu, takto r o z h o d o l : 1. Súd v r a c i a úpadcovi oprávnenie nakladať s majetkom patriacim do podstaty. 2. Súd v y h l a s u j e , že úpadca vstupuje do postavenia správcu vo všetkých konaniach, ktoré viedol namiesto úpadcu, účastníkom sa v nich namiesto správcu stáva úpadca. 3. Súd v r a c i a úpadcovi ostatné práva obmedzené vyhlásením konkurzu. 4. Súd z r u š u j e konkurz vyhlásený na majetok úpadcu: L. B. - J., bytom L. č. XXX, miesto podnikania: W. XXX, XXX XX I., I.: XX XXX XXX uznesením č.k. 4K 1/99-21 zo dňa 11.02.1999, po splnení uznesenia o potvrdení núteného vyrovnania v zmysle § 44 ods. 3 ZKV. 5. Súd z b a v u j e T.. R. F., advokátku, funkcie správcu konkurznej podstaty. 6. Žiaden z účastníkov nemá právo na úhradu trov konania. o d ô v o d n e n i e : Uznesením tunajšieho súdu č.k. 4K 1/99-21 zo dňa 11.02.1999, bol vyhlásený konkurz na majetok dlžníka: L. B. - J., bytom L. č. XXX, miesto podnikania: W. 146, XX9 01 I., I.: XX XXX XXX. Do funkcie správcu konkurznej podstaty súd v predmetnom uznesení ustanovil T.. R. F., advokátku. Dňa 21.03.2011 pod č.k. 4K 1/99-233 bolo vydané uznesenie o potvrdení núteného vyrovnania, ktorým súd na návrh úpadcu rozhodol o rozdelení finančných prostriedkov získaných v konkurze a pôžičkou od blízkych osôb, na uspokojenie oprávnených nárokov proti podstate a konkurzných veriteľov zaradených do druhej, tretej a štvrtej triedy. Pohľadávky v prvej triede zistené neboli. Dňa 04.10.2011 správkyňa konkurznej podstaty predložila súdu Návrh na zrušenie konkurzu podľa § 44 ods. 3 ZKV a zároveň oznámila splnenie uznesenia o potvrdení núteného vyrovnania, ktoré nadobudlo právoplatnosť dňa 15.04.2011. K návrhu pripojila výpis z bankového účtu úpadcu a doklad o jeho zrušení. Súdny poplatok za konkurzné konanie vo výške XX,XX Eur bol uhradený na účet súdu dňa 11.07.2011. V zmysle § 44 ods. 3 zák. č. 328/1991 Zb. o konkurze a vyrovnaní /ZKV/ ak nedošlo k zrušeniu konkurzu podľa ods. 1, súd zruší konkurz až po splnení núteného vyrovnania. Podľa ods. 4 citovaného ustanovenia, súd zbaví správcu funkcie. Keďže správca konkurznej podstaty preukázal splnenie uznesenia o potvrdení núteného vyrovnania, v zmysle týchto ustanovení súd zrušil konkurz a správcu konkurznej podstaty zbavil funkcie. Súd zároveň v zmysle § 41 ods. 1 písm. a), b), c) ZKV vrátil úpadcovi oprávnenie nakladať s majetkom patriacim do podstaty /§ 14 ods. 1 písm. a)/, vyhlásil, že úpadca vstupuje do postavenia správcu vo všetkých konaniach, ktoré viedol namiesto úpadcu /§ 14 ods. 1 písm. c)/, a že účastníkom sa v nich namiesto neho stáva úpadcu a súd taktiež vrátil úpadcovi ostatné práva obmedzené vyhlásením konkurzu. Podľa § 42 ZKV nakoľko nútené vyrovnanie potvrdené súdom bolo úplne a včas splnené, je úpadca zbavený nahradiť konkurzným veriteľom ujmu, ktorú vyrovnaním utrpeli; je takisto zbavený záväzku proti ručiteľom a iným osobám, ktoré by mali proti nemu postih. Dojednania tomu odporujúce sú neplatné. Úroky z konkurzných pohľadávok za čas od vyhlásenia konkurzu a trovy vzniknuté jednotlivým konkurzným veriteľom z účasti na konkurze nemožno priznať. Správkyňa konkurznej podstaty oznámi súdu, či ukončila účtovnú uzávierku úpadcu. Poučenie: Proti tomuto uzneseniu je možné podať odvolanie v lehote 30 dní od jeho zverejnenia v Obchodnom vestníku na Krajskom súde v Bratislave. V odvolaní je potrebné uviesť okrem všeobecných náležitostí (§ 42 ods. 3 O.s.p. v nadväznosti na § 66e ods. 1 ZKV) v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha (§ 204 ods. 1 a § 205 ods. 1 a 2 O.s.p. v nadväznosti na § 66 ods. 1 ZKV). Zrušením konkurzu zanikajú účinky vyhlásenia konkurzu uvedené v § 14 ZKV, platnosť a účinnosť úkonov vykonaných počas konkurzu tým nie je dotknutá (§ 45 ods. 1 ZKV).

Zdroj: KAUZIS.SK – https://www.kauzis.sk/judikatura/r/ECLI:SK:KSBA:2011:1099899882.1 (dáta aktuálne k 8. 11. 2026). Záväzné je znenie zverejnené súdom.




